എംപ്ലോയ്മെന്റ് രജിസ്ട്രേഷന് സീനിയോറിറ്റി പുനസ്ഥാപിക്കാന് അവസരം നവംബര് 30 വരെ അപേക്ഷിക്കാം എറണാകുളം: എറണാകുളം റീജിയണല് ആന്ഡ് പ്രൊഫഷണല് ആന്ഡ് എക്സിക്യൂട്ടീവ് എംപ്ലോയ്മെന്റ് എക്സ്ചേഞ്ചില് പേര് രജിസ്റ്റര് ചെയ്ത 01012000 മുതല് 31082021 വരെയുള്ള കാലയളവില് രജിസ്ട്രേഷന് കാര്ഡില് 1099 മുതല് 062021 വരെ രേഖപ്പെടുത്തിയിട്ടുള്ളവര്ക്ക് ശിക്ഷണ നടപടിയുടെ ഭാഗമായിട്ടോ ലഭിച്ച ജോലിയില് മന:പൂര്വ്വം ഹാജരാകാതിരുന്നതിന്റെ പേരിലോ അല്ലാതെ രജിസ്ട്രേഷന് റദ്ദാക്കപ്പെട്ടവര്ക്ക് എംപ്ലോയ്മെന്റ് അസല് രജിസ്ട്രേഷന് സീനിയോറിട്ടി പുന:സ്ഥാപിച്ചു നല്കും. അര്ഹതയുള്ള ഉദ്യോഗാര്ഥികള്ക്ക് എംപ്ലോയ്മെന്റ് എക്സ്ചേഞ്ചിന്റെ വെബ്സൈറ്റ് ആയ www.eemployment.kerala.gov.in ന്റെ ഹോം പേജില് നല്കിയിട്ടുള്ള സ്പെഷ്യല് റിന്യൂവല് ഓപ്ഷന് വഴി പ്രത്യേക പുതുക്കല് നടത്താവുന്നതാണ്. 01102021 മുതല് 30112021 വരെയുള്ള ഏതെങ്കിലും പ്രവൃത്തി ദിവസം രജിസ്ട്രേഷന് കാര്ഡും എല്ലാ അസ്സല് സര്ട്ടിഫിക്കറ്റുകളുമായി എറണാകുളം ഓഫീസില് നേരിട്ടോ ദൂതന് മുഖേനയോ അപേക്ഷ സമര്പ്പിച്ചാലും പുതുക്കല് നടത്താം. സീനിയോറിറ്റി പുന:സ്ഥാപിക്കപ്പെട്ടവര്ക്ക് രജിസ്ട്രേഷന് നിലവിലില്ലാതിരുന്ന കാലത്തെ തൊഴില്രഹിത വേനതത്തിന് അര്ഹത ഉണ്ടായിരിക്കില്ല. എറണാകുളം റീജിയണല് ആന്ഡ് പ്രൊഫഷണല് ആന്ഡ് എക്സിക്യൂട്ടീവ് എംപ്ലോയ്മെന്റ് എക്സ്ചേഞ്ചില് പേര് രജിസ്റ്റര് ചെയ്തിട്ടുള്ള ഉദ്യോഗാര്ഥികള് ഈ ഓഫീസില് തന്നെ അപേക്ഷ സമര്പ്പിക്കേണ്ടതാണ്. 30112021 നു ശേഷം ലഭിക്കുന്ന അപേക്ഷകള് യാതൊതു കാരണവശാലും പരിഗണിക്കുന്നതല്ല എന്ന് ഡിവിഷന് എംപ്ലോയ്മെന്റ് ഓഫീസര് പിഇ അറിയിച്ചു.